钦定古今图书集成/明伦汇编/氏族典/第307卷 > 《郑樵通志》 > 以国为氏〈古帝王氏〉
## 钦定古今图书集成/明伦汇编/氏族典/第307卷 > 《郑樵通志》 > 以国为氏〈古帝王氏〉

商氏、子姓商本。〈上雒今之商州也〉及成汤有天下，始
迁于亳，而命以殷，然商之号亦未始废焉。商始祖契，
其母曰简狄，为帝喾。次妃三人，行浴，见元鸟陨卵，取
而吞之，孕而生契。舜命契为司徒，封为商。十四世至
汤放桀。又三十世至纣，周武王灭之，子孙以国为氏。
鲁有商瞿，仲尼弟子。又秦有卫鞅，本卫公子也，封为
商君，子孙亦以商氏焉。宋朝登科有商庭，又有商言
诗，登州人。